19.10.2022
ET
Euroopa Liidu Teataja
L 271/1
II (Muud kui seadusandlikud aktid)
RAHVUSVAHELISED LEPINGUD NÕUKOGU OTSUS (EL) 2022/1974, 13. oktoober 2022, Euroopa Liidu ja Guyana Kooperatiivvabariigi vahelise metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu liidu nimel allkirjastamise kohta
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5, võttes arvesse Euroopa Komisjoni ettepanekut ning arvestades järgmist: (1)
Komisjon võttis 21. mail 2003 vastu teatise nõukogule ja Euroopa Parlamendile „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek“.
Teatises esitatud tegevuskavas (edaspidi „FLEGT tegevuskava“) kutsuti üles võtma meetmeid ebaseadusliku metsaraie vastu vabatahtlike partnerlus­ lepingute väljatöötamise kaudu puitu tootvate riikidega.
Nõukogu võttis oma järeldused FLEGT tegevuskava kohta vastu 13. oktoobril 2003 ja Euroopa Parlament võttis oma sama küsimust käsitleva resolutsiooni vastu 11. juulil 2005.
(2)
Nõukogu andis 5. detsembril 2005 komisjonile loa alustada puitu tootvate riikidega läbirääkimisi partnerlus­ lepingute üle, et rakendada FLEGT tegevuskava.
(3)
Nõukogu võttis 20. detsembril 2005 vastu määruse (EÜ) nr 2173/2005 (1) FLEGT-litsentsimissüsteemi kehtestamise kohta puidu impordi suhtes riikidest, kellega liit on sõlminud vabatahtliku partnerluslepingu.
(4)
Läbirääkimised Guyana Kooperatiivvabariigiga Euroopa Liidu ja Guyana Kooperatiivvabariigi vahelise metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu (edaspidi „leping“) sõlmimiseks viidi edukalt lõpule lepingu parafeerimisega 23. novembril 2018.
(5)
Leping tuleks allkirjastada, eeldusel et see hiljem sõlmitakse,
ON VASTU VÕTNUD KÄESOLEVA OTSUSE:
Artikkel 1 Euroopa Liidu ja Guyana Kooperatiivvabariigi vahelisele metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist käsitleva vabatahtliku partnerluslepingu liidu nimel allkirjastamiseks antakse luba, eeldusel et nimetatud leping sõlmitakse (2).
(1) Nõukogu 20. detsembri 2005. aasta määrus (EÜ) nr 2173/2005 FLEGT-litsentsimissüsteemi kehtestamise kohta puidu impordi suhtes Euroopa Ühendusse (ELT L 347, 30.12.2005, lk 1).
(2) Lepingu tekst avaldatakse koos selle sõlmimise otsusega.